
ОБЩИНСКИ СЪВЕТ – ПИРДОП
2070 град Пирдоп, пл. „Тодор Влайков” №2; тел.: 07 181/51-12,
факс: 07 181/51 12  ,е-mail: obs@pirdop.egov.bg


ПРЕПИС-ИЗВЛЕЧЕНИЕ ОТ ПРОТОКОЛ №11 
ОТ   РЕДОВНО ЗАСЕДАНИЕ НА ОБЩИНСКИ СЪВЕТ – ПИРДОП, 
ПРОВЕДЕНО НА 31.08.2023г.


	На основание чл.21, ал.1, т.23 и ал.2 от Закона за местното самоуправление и местната администрация, след проведеното гласуване с  12 гласа „за”,както следва: Антоанета Мечкарова, Васил Кафеджиев, Десислава Толинова, Евгени Додов, Емил Николов, Илиян Николов, Иван Джонгов, Мария Бръмбева, Ненко Ненчев, Марияна Върбанова Силвия Георгиева и  Станислав Готев, Общински съвет-Пирдоп прие
РЕШЕНИЕ
№100
	I.Общински съвет-Пирдоп реши заседанието да протече при следния 
ДНЕВЕН РЕД:

		1.Изказвания, питания, становища и предложения.
 
		2.Докладна записка относно: Приемане на бюджета на Община Пирдоп за 2023г.
Докл: Ангел Геров- Кмет на Община Пирдоп

	3.Докладна записка относно: Приемане на Програма за управление на отпадъците на община Пирдоп 2022-2028г.
Докл: Ангел Геров- Кмет на Община Пирдоп

	4.Докладна записка относно: Провеждане на извънредно присъствено  Общо събрание на Асоциацията по ВиК на обособената територия, обслужвана от „Водоснабдяване и канализация“ ЕООД- София.  
Докл: Ангел Геров- Кмет на Община Пирдоп

      	5. Докладна записка относно: Уреждане на придаваема част от общински имот към урегулиран поземлен имот II-505 в кв.31, гр.Пирдоп. 
Докл: Ангел Геров- Кмет на Община Пирдоп
					  		      
	6.Докладна записка относно: Отдаване под наем на терен за поставяне на „Млекомат“.
						  	Докл: Ангел Геров- Кмет на Община Пирдоп

	7.Отчет от Ангел Геров- Кмет на община Пирдоп за изпълнение на решенията на Общински съвет- Пирдоп за периода м. юли 2022г.  -  месец юли  2023г.
Докл: Ангел Геров- Кмет на Община Пирдоп
	
	8.Отчет от Васил Кафеджиев - Председател на Общински съвет – Пирдоп за
 дейността на Общински съвет - Пирдоп и неговите постоянни комисии за периода м. юли 2022 г. - месец юли 2023 г.
					       Докл: Васил Кафеджиев- Председател на ОбС-Пирдоп



       На основание чл.52 ал.1 и чл.21,ал.1,т.6 , във връзка с чл.27, ал.4 и ал.5  от Закона за местното самоуправление и местната администрация (ЗМСМА),чл.94, ал.2,ал.3 и ал.4 , чл.84, ал.4 и чл.39 от Закона за публичните финанси, във връзка с разпоредбите на ЗДБРБ за 2023г.и Наредбата за условията и реда за съставяне на бюджетната прогноза за местните дейности за следващите три години, за съставяне, приемане, изпълнение и отчитане на бюджета на Община Пирдоп, след проведеното поименно гласуване с 11 гласа „за”, както следва: Анна Нейкова, Антоанета Мечкарова, Васил Кафеджиев, Евгени Додов, Емил Николов, Иван Джонгов, Илиян Николов, Мария Бръмбева, Марияна Върбанова, Ненко Ненчев и Силвия Георгиева, 0 гласа „против” и 2 гласа „ въздържал се”, както следва: Десислава Толинова и Станислав Готев, Общински съвет-Пирдоп прие
РЕШЕНИЕ
№101
	Общински съвет-Пирдоп дава съгласие да бъде допълнен текст в Приложение № 4 „План Ремонти за 2023г.” , Раздел Б, т.1 както следва: 
	 „ Ремонт на общински сгради и съоръжения и подмяна на асансьор в МБАЛ-Пирдоп.”


       На основание чл.52 ал.1 и чл.21,ал.1,т.6 , във връзка с чл.27, ал.4 и ал.5  от Закона за местното самоуправление и местната администрация (ЗМСМА),чл.94, ал.2,ал.3 и ал.4 , чл.84, ал.4 и чл.39 от Закона за публичните финанси, във връзка с разпоредбите на ЗДБРБ за 2023г.и Наредбата за условията и реда за съставяне на бюджетната прогноза за местните дейности за следващите три години, за съставяне, приемане, изпълнение и отчитане на бюджета на Община Пирдоп, след проведеното поименно гласуване с  10 гласа „за”, както следва: Анна Нейкова, Антоанета Мечкарова, Васил Кафеджиев, Евгени Додов, Емил Николов, Илиян Николов, Мария Бръмбева, Марияна Върбанова, Ненко Ненчев и Силвия Георгиева, 0 гласа „против” и 3 гласа „въздържал се”, както следва: Десислава Толинова, Иван Джонгов и Станислав Готев, Общински съвет – Пирдоп прие

РЕШЕНИЕ
№102
1. Приема бюджета  на Община Пирдоп за 2023 година, както следва:
1.1. По приходите в размер на 15 262 880 лв. , съгласно Приложение 2,в т.ч.:
1.1.1.Приходи за делегирани от държавата дейности в размер на 8 104 122 лв.,
 в т.ч. :
         1.1.1.1.Обща субсидия за делегирани дейности в размер на 6 874 758 лв.
         1.1.1.2. Преходен остатък от 2022 г. в размер на 1 229 364 лв.,  който да се разпредели в държавна дейност: функция “Образование”- по бюджета  на НУ “ Тодор Влайков” в размер   на   172 799 лв. и по бюджета на СУ”Сава Савов” в размер на 92 722  лв. ; функция “Социално подпомагане” по бюджета  на Център за обществена подкрепа в размер на 10 108 лв. и функция “Отбрана и сигурност“ в дейност “Защита на населението, управление и дейности при стихийни бедствия и аварии“ в размер на 953 735  лв.,съгласно Приложение2	
	1.1.2. Приходи за местни дейности в размер на 7 158 758 лв., в т.ч:
	1.1.2.1. Данъчни приходи в размер на 899 800 лв.,съгласно Приложение 1.
	1.1.2.2 Неданъчни приходи в размер на 2 759 300 лв.,съгласно Приложение 1.
	1.1.2.3. Трансфери за местни дейности в размер на 1 253 200 лв., в т.ч.:
	1.1.2.3.1.Обща изравнителна субсидия в размер на 674 100 лв.,
          1.1.2.3.2.Трансфер за зимно поддържане и снегопочистване в размер на 92 000  лв.
	1.1.2.3.3.Целева субсидия за капиталови разходи за местни дейности в размер на 390 800 лв.
1.1.2.3.4. Трансфери за местни дейности в размер на 96 300 лв.
	1.1.2.4. Заеми в размер на 592 597 лв. 
	1.1.2.5. Предоставен трансфер в размер на „-„70 000 лв.
	1.1.2.6. Преходен остатък от 2022 г. в размер на 1 723 861 лв.,  който да се разпредели в местна дейност: функция „Жилищно стройтелство ,БКС и опазване на околната среда“  - 1 723 861 лв.,  съгласно Приложение2.	
	1.2. По разходите в размер на 15 262 880 лв., разпределени по функции, дейности и параграфи, съгласно Приложение № 2
	1.2.1. За делегирани държавни дейности в размер на 8 104 122 лв. 
	1.2.2. За допълнително финансиране на делегираните от държавата дейности със средства от собствените приходи и от изравнителната субсидия в размер на 30 000 лв.
	1.2.3. За местни дейности в размер на 7 128 758 лв.
	1.3. Утвърждава бюджетно салдо по общинския бюджет, изчислено на касова основа в размер на 2 953 225 лв.
	2. Приема инвестиционната програма за 2023г. (поименен списък по обекти, видове разходи и източници на финансиране) в размер на 2 836 440 лв., съгласно Приложение №3, като:
	2.1. Одобрява разпределението на целевата субсидия за капиталови разходи, в размер на 390 800 лв., съгласно приложение №3
	2.2.Приема разчет за разходите, финансирани с приходи от постъпления от продажба на общински нефинансови активи и други собствени средства , съгласно Приложение №3 в размер на 226 486 лв.,разпределя преходния остатък в размер на 1 583 787лв. и  заем от фонд ФЛАГ в размер на 635 367 лв.
	3. Утвърждава разходите за заплати през 2023 г., без звената от системата на народната просвета, които прилагат системата на делегирани бюджети, съгласно Приложение №2 и щатните разписания утвърдени от Кмета на общината за поделенията на общинска издръжка.
	3.1. Числеността на персонала за делегираните от държавата дейности във функциите “Здравеопазване”, “Социално осигуряване, подпомагане и грижи”, “Почивно дело, култура, религиозни дейности” (без читалищата) се определя в рамките на средствата, определени по стандартите и утвърдените размери по т.3 от настоящото решение.
	3.2. Приема числеността на персонала в местните дейности, съгласно Приложение № 6.
	4. Утвърждава разчет за целеви разходи и субсидии, както следва за:
	4.1. Членски внос – 8 000 лв.
	4.2. Обезщетения и помощи по решение на Общински съвет– 50 000 лв.;
	4.3. Субсидии за:
	4.3.1. читалища – Субсидии за читалища 131 520 лв. ,в т.ч. 111 520 лв.от държавния трансфер и 20 000 лв. от местни приходи, съгласно Приложение №2
	4.3.2. спортни клубове – 50 000 лв., съгласно Приложение 2
	4.4. На основание Закона за предучилищното и училищното образование, разпределя субсидиите за делегираните бюджети в образованието , по следната формула:
СФ=БУ х ЕРС+ СРК ,където:
СФ-средства по формулата
БУ-брой ученици
ЕРС-единен разходен стандарт
СРК-средства по регионален коефициент.
	4.5. Упълномощава Кмета на общината да договори допълнителни условия по предоставянето и отчитането на целевите средства по т.4.2.-4.3.
	5. Приема следните лимити за разходи:
	5.1. Разходи за работно и представително облекло на човек , в размер на 31 % от минималната работна заплата за страната .
	5.2. СБКО в размер на 3%( до 3 на сто) от средства за работна заплата на заетите по трудови правоотношения.
	5.3. Разходи за представителни цели и международна дейност на Кмета на общината в размер на 3 000 лв.
	5.4. Разходи за представителни цели на Председателя на ОбС в размер на 1 500 лв.
	6. Упълномощава Кмета на общината да утвърди поименен списък на лицата,които имат право на транспортни разходи и размера на средствата в рамките на 85 % от действителните разходи;
	7. Одобрява индикативен годишен разчет за сметките за средства от Европейския съюз, съгласно Приложения №7А.
	8. Приема план – сметка за приходите и разходите на  специализирано звено ”УОСОбГора”    за 2023г., съгл. Приложение № 5.
	9. Приема Празничен календар за 2023 г . в размер на 100 000 лв. ,съгл. Приложение № 8.
	10. Приема обща численост на община Пирдоп за 2023 г., съгл. Приложение № 6.;
	11.Приема План на ремонтите през 2023 г., съгл. Приложение №4.
	12.Приема – ПЛАН-ГРАФИК за разплащане на просрочени задължения , съгл.Приложение № 9.
	13. Одобрява актуализираната бюджетна прогноза за местните дейности за периода 2024г.-2026г.- съгл.Приложение № 11
	14. Определя Второстепенните разпоредители с бюджетните кредити за 2023г.-Директорите на  СУ”Сава Савов” и НУ”Тодор Влайков” и Ръководителите на Социален комплекс / ДПЛСН и ДСП/   и ЦОП. 
	15. Определя максимален размер на дълга, както следва:
	15.1. Максимален размер на новия общински дълг за 2023 година в размер на 3 700 000 лв.
	15.2. Общинските гаранции, които може да бъдат издадени през 2023 година в размер на 1 600 000 лв.
	15.3. Максимален размер на общинския дълг и общинските гаранции към края на 2023  година в размер на 5 300 000 лв.
	15.4. Намеренията за поемане на нов дълг по чл. 13 от ЗОД през 2023г. се определят в размер на 5 300 000 лв.
	16. Определя максималния размер на новите задължения за разходи, които могат да бъдат натрупани през годината по бюджета на общината, като наличните към края на годината задължения за разходи не могат да надвишават 15 на сто от средногодишния размер на отчетените разходи за последните четири години; ограничението не се прилага за задължения за разходи, финансирани за сметка на помощи и дарения;
	17. Определя максималния размер на ангажиментите за разходи, които могат да бъдат поети през годината, като наличните към края на годината поети ангажименти за разходи не могат да надвишават 50 на сто от средногодишния размер на отчетените разходи за последните четири години; ограничението не се прилага за ангажименти за разходи, финансирани за сметка на помощи и дарения; 
	18. Определя размера на просрочените задължения от 2022г. които ще бъдат разплатени от бюджета за 2023 година в размер на 267 617 лв., съгласно Приложение №9 
	19. Определя размера на просрочените вземания, които се предвижда да бъдат събрани през 2021 година в размер на 14 525 лв.,формирани от вземания от клиенти и вземания от наеми. 
	20. Оправомощава Кмета на общината да извършва компенсирани промени:
	20.1. В частта за делегираните от държавата дейности – между утвърдените показатели за разходите в рамките на една дейност, с изключение на дейностите на делегиран бюджет, при условие че не се нарушават стандартите за делегираните от държавата дейности и няма просрочени задължения в съответната делегирана дейност;
	20.2. В частта за местните дейности – между утвърдените разходи в рамките на една дейност или от една дейност в друга, без да изменя общия размер на разходите.
	21. Възлага на кмета:
	21.1. Да определи бюджетите на второстепенните разпоредители с бюджет.
	21.2. Да утвърди бюджетите на второстепенните разпоредители с бюджет,разпределен по тримесечия.
	21.3. Да организира разпределението на бюджета по тримесечия и да утвърди разпределението.
	21.4. Да информира Общинския съвет в случай на отклонение на средния темп на нарастване на разходите за  местни дейности и да предлага конкретни мерки за трайно увеличаване на бюджетните приходи и/или трайно намаляване на бюджетните разходи.
	21.5. Да включва информацията по чл. 125, ал.4 от ЗПФ в тримесечните отчети и обяснителните записки към тях.
	21.6. Да разработи детайлен разчет на сметките за средства от Европейския съюз по отделните общински проекти, в съответствие с изисквания на съответния Управляващ орган и на МФ.
22. Упълномощава Кмета да предоставя временни безлихвени заеми от временно свободни средства по общинския бюджет за авансово финансиране на плащания по проекти, финансирани със средства от Европейския съюз и по други международни програми, включително и на бюджетни организации, чиито бюджет е част от общинския бюджет.
          23. Упълномощава кмета:
	23.1. Да разработва и възлага подготовката на общински програми и проекти и да кандидатства за финансирането им със средства по структурни или други фондове на Европейския съюз и на други донори, по национални програми и от други източници за реализиране на годишните цели на общината за изпълнение на Общинския план за развитие.
	23.2. Да кандидатства за средства от централния бюджет и други източници за финансиране и за съфинансиране на общински програми и проекти.
	24. Задължава ръководителите на бюджетни звена, финансирани от общинския бюджет да разработят и предоставят в срок до 10.09.2023г. конкретни мерки за изпълнение на приетия от Общински съвет бюджет.
	25. Приема за сведение Протоколите от публичното обсъждане на бюджета, съгласно Приложения № 10.
	26.Решението влиза в сила от 01.01.2023 г.

	На основание чл.21 ал.1 т.12 и ал.2 от ЗМСМА и във връзка с чл.52 ал.8 от Закона за управление на отпадъците, след проведеното гласуване с 13 гласа „за”, както следва: Анна Нейкова, Антоанета Мечкарова, Анна Нейкова, Васил Кафеджиев, Евгени Додов, Емил Николов, Илиян Николов, Иван Джонгов, Мария Бръмбева, Ненко Ненчев, Марияна Върбанова, Силвия Георгиева и  Станислав Готев, 0 гласа „против и 0 гласа „въздържал се”, Общински съвет-Пирдоп прие
РЕШЕНИЕ
№ 103
	1.Общински съвет – Пирдоп приема Програма за управление на отпадъците на община Пирдоп 2022-2028 г.

    
         На основание чл.21, ал.2, във връзка с чл.21, ал.2, т. 9, т.15  т.23 от Закона за местното самоуправление и местната администрация, чл.198е, ал.3 и 5 от Закона за водите, във връзка с чл.5, ал.6 и ал.7 от Правилника за организацията и дейността на асоциациите по водоснабдяване и канализация, предлагам, след проведеното поименно гласуване с 11 гласа „за”, както следва: Анна Нейкова,  Антоанета Мечкарова, Васил Кафеджиев, Евгени Додов, Емил Николов, Илиян Николов, Иван Джонгов, Мария Бръмбева, Ненко Ненчев, Марияна Върбанова, Силвия Георгиева, 2 гласа „против”, както следва: Десислава Толинова и Станислав Готев,  и 0 гласа „въздържал се”,Общински съвет  -Пирдоп прие 
РЕШЕНИЕ
№ 104
         I. Общински съвет-Пирдоп оправомощава Ангел П.Геров- Кмет на Община Пирдоп, да представлява Община Пирдоп в извънредно  присъствено заседание на Общото събрание на Асоциацията по Водоснабдяване и канализация на обособената територия, обслужвана от „Водоснабдяване и канализация” ЕООД-София, насрочено за 19.09.2023г.(вторник) от 11.00 часа, а при липса на кворум на определената резервна дата 26.09.2023г. в сградата на Областна администрация на Софийска област- гр.София, бул.”Витоша „ №6, етаж 5- заседателна зала, обслужвана от „Водоснабдяване и канализация” ЕООД-София.
 	При невъзможност за негово участие упълномощава инж.Мария Шентова- Заместник кмет на Община Пирдоп за представител на Община Пирдоп в Общото събрание на Асоциацията по Водоснабдяване и канализация на обособената територия, обслужвана от „Водоснабдяване и канализация “ ЕООД-София.

	

	На основание чл.21, ал.2, във връзка с чл.21, ал.1, т. 9, т.15  т.23 от Закона за местното самоуправление и местната администрация, във връзка с чл.5, ал.6 и ал.7 от Правилника за организацията и дейността на асоциациите по водоснабдяване и канализация, след проведеното поименно гласуване с 13 гласа „за”, както следва: Анна Нейкова,  Антоанета Мечкарова, Васил Кафеджиев, Десислава Толинова,  Евгени Додов, Емил Николов, Илиян Николов, Иван Джонгов, Мария Бръмбева, Ненко Ненчев, Марияна Върбанова, Силвия Георгиева и Станислав Готев ,0 гласа „против, и 0 гласа „въздържал се”,Общински съвет  -Пирдоп прие 
РЕШЕНИЕ
№ 105
	 Общински съвет-Пирдоп оправомощава представителя на Община Пирдоп, по предложения проект за решение по т.1.: Обсъждане и приемане на бюджета на Асоциацията по ВиК на обособената територия, обслужвана от „В и К“  ЕООД-София за 2023г. от дневния ред на   извънредното присъствено заседание  на Общото събрание на Асоциацията по Вик на обособената територия, обслужвана от „Водоснабдяване и канализация” ЕООД-София, насрочено  на 19.09.2023г., а при липса на кворум на определената резервна дата 26.09.2023г. да гласува   „против” .


	
	На основание чл.21, ал.2, във връзка с чл.21, ал.1, т. 9, т.15  т.23 от Закона за местното самоуправление и местната администрация, чл.198е, ал.3 и 5 от Закона за водите, във връзка с чл.5, ал.6 и ал.7 от Правилника за организацията и дейността на асоциациите по водоснабдяване и канализация, предлагам, след проведеното поименно гласуване с 13 гласа „за”, както следва: Анна Нейкова, Антоанета Мечкарова, Васил Кафеджиев, Десислава Толинова,  Евгени Додов, Емил Николов, Илиян Николов, Иван Джонгов, Мария Бръмбева, Ненко Ненчев, Марияна Върбанова, Силвия Георгиева и Станислав Готев,0 гласа „против, и 0 гласа „въздържал се”, Общински съвет  -Пирдоп прие 
РЕШЕНИЕ
№ 106
	В случай, че в дневния ред на извънредното присъствено заседание  на Общото събрание на Асоциацията по Вик на обособената територия, обслужвана от „Водоснабдяване и канализация” ЕООД-София, насрочено  на 19.09.2023г., а при липса на кворум на определената резервна дата 26.09.2023г. бъдат внесени други предложения, представителят на Община Пирдоп да гласува по тях по съвест и убеждение, ръководен от интересите на обществото и Община Пирдоп.

	На основание  чл.21, ал.1, т.23 от ЗМСМА във връзка с чл.14, ал.4 от Правилника за организацията и дейността на асоциациите по водоснабдяване и канализация,след проведеното поименно гласуване с 13 гласа „за”, както следва: Антоанета Мечкарова, Анна Нейкова, Васил Кафеджиев, Десислава Толинова,  Евгени Додов, Емил Николов, Илиян Николов, Иван Джонгов, Мария Бръмбева, Ненко Ненчев, Марияна Върбанова, Силвия Георгиева и Станислав Готев, 0 гласа „против” и 0 гласа „въздържал се”, Общински съвет-Пирдоп прие 
РЕШЕНИЕ
№ 107
	На основание чл.14, ал.4 от Правилника за организацията и дейността на асоциациите по водоснабдяване и канализация, Общински съвет-Пирдоп  приема писмено становище по т.1 от дневния ред на   извънредното присъствено заседание  на Общото събрание на Асоциацията по Вик на обособената територия, обслужвана от „Водоснабдяване и канализация” ЕООД-София, насрочено  на 19.09.2023г., а при липса на кворум на определената резервна дата 26.09.2023г. относно: Обсъждане и приемане на бюджета на Асоциацията по ВиК на обособената територия, обслужвана от „В и К“  ЕООД-София за 2023г., както следва:
	Общински съвет- Пирдоп изразява несъгласие с финансовите показатели, посочени в проекта за бюджета на Асоциацията по ВиК на обособената територия, обслужвана от  „ВиК“  ЕООД-София за 2023г..


	На основание чл.21, ал.1, т.8 от Закона за местното самоуправление и местната администрация, чл.8, ал.1 от Закона за общинската собственост, след проведено поименно гласуване с 12 гласа „за”, както следва: Анна Нейкова, Васил Кафеджиев, Десислава Толинова,  Евгени Додов, Емил Николов, Илиян Николов, Иван Джонгов, Мария Бръмбева, Ненко Ненчев, Марияна Върбанова, Силвия Георгиева и Станислав Готев, 0 гласа „против” и 0 гласа „въздържал се”, Общински съвет-Пирдоп прие

РЕШЕНИЕ
№ 108
I. Приема експертна оценка изготвена от лицензиран експертен оценител на имоти на придаваемата се част от общински поземлен имот с проектен идентификатор 56407.500.9208 с площ 20 кв.м. в размер на 68,23 лв./кв.м или  общо сума в размер на 1364,60 ( хиляда триста шестдесет и четири лева и 60 стотинки) лева.
 
II. Дава съгласие да се уреди придаваемата част от общински имот включен в “Програмата за управление и разпореждане с имотите – общинска собственост в община Пирдоп през 2023 година”, раздел ІІІ, точка “Б”, подточка 24 с идентификатор 56407.500.9208 по Кадастралната карта и кадастралните регистри на гр.Пирдоп към урегулиран поземлен имот УПИ II-505 в кв.31 със собственика в размер на 68,23  лв./кв.м  или общо сума в размер на 1364,60 ( хиляда триста шестдесет и четири лева и 60 стотинки) лева.

	III. Възлага на Кмета на община Пирдоп да извърши действия по издаване на заповед за заплащане на цената на земята, дължимите такси  и сключване на договор.


	На основание чл.21, ал.1, т.8 от Закона за местното самоуправление и местната администрация, чл.8, ал.1 и ал.4 от Закона за общинската собственост, чл. 29 и чл. 62 ал.1 от Наредба общинската собственост, при условията на Глава шеста, Раздел трети от същата, след проведеното гласуване с 12 гласа „за”, както следва: Анна Нейкова, Васил Кафеджиев, Десислава Толинова,  Евгени Додов, Емил Николов, Илиян Николов, Иван Джонгов, Мария Бръмбева, Ненко Ненчев, Марияна Върбанова, Силвия Георгиева и Станислав Готев, 0 гласа „против” и 0 гласа „въздържал се”, Общински съвет-Пирдоп прие

РЕШЕНИЕ
№ 109
	І. Дава съгласие да се открие процедура по провеждане на публично оповестен конкурс  за отдаване под наем на терен включен  в  „Схемата на преместваемите обекти и елементи на градското обзавеждане“, одобрена от Гл. архитект на община Пирдоп и „Програмата за разпореждане с имотите общинска собственост през 2023 г.“ в раздел III.т.А - Имоти за предоставяне под наем/управление, др., подточка 1, представляващ недвижим нежилищен имот – частна общинска собственост с идентификатор 56407.500.9203 по ККиКР, гр.Пирдоп, за срок от 7 години с площ от 10,00 кв.м. за поставяне на „Млекомат“.
	ІІ. Конкурсът да се проведе при:
	1. начална конкурсна цена– 6.00лв./кв.метър, или 60.00 лв. общо. Сделката не се облага с ДДС.
	2. депозит за участие в конкурса  - 10 % от началната конкурсна цена, или сума в размер на 6.00 / шест  лева/ от началната  конкурсна цена);
	3. цена на конкурсната документация - 50 лева;
	4. други условия:
-  ползване на терена по предназначение – за поставяне на „Млекомат“.
	ІІІ. Общински съвет – Пирдоп възлага на Кмета на община Пирдоп да извърши необходимите действия по провеждане на публично оповестения конкурс при спазване на нормативната уредба, в допустимите срокове и сключи договор за наем със спечелилия конкурса участник.
	ІV. Срок за изпълнение на решението не по късно от 30.09.2023г.

		
		На основание чл.21, ал.1, т.23,и ал.2 във връзка с чл.44, ал.1, т.7 от ЗМСМА, след проведеното поименно гласуване с 8 гласа „за”, както следва: Васил Кафеджиев, Евгени Додов, Емил Николов, Илиян Николов, Мария Бръмбева, Марияна Върбанова, Ненко Ненчев и Силвия Георгиева, 0 гласа „против” и 4 гласа „въздържал се”, както следва: Анна Нейкова, Десислава Толинова, Иван Джонгов и Станислав Готев Общински съвет- Пирдоп прие
РЕШЕНИЕ
№ 110
	Приема  Отчет на кмета на община Пирдоп  за изпълнение на решенията приети от Общински съвет – Пирдоп  за периода от м. юли 2022г. - месец юли  2023г.



		Общински съвет-Пирдоп, на основание чл.21, ал.1, т.23 и ал. 2 от ЗМСМА във връзка с чл.27, ал.6 от ЗМСМА, след проведеното гласуване с 8 гласа „за”, както следва: Васил Кафеджиев, Евгени Додов, Емил Николов,Илиян Николов, Мария Бръмбева, Марияна Върбанова Ненко Ненчев и Силвия Георгиева, 4 гласа „против”, както следва:   Анна Нейкова, Десислава Толинова, Иван Джонгов и Станислав Готев и 0 гласа „въздържал се”  прие
РЕШЕНИЕ
№ 111
	Приема Отчет за дейността на ОбС – Пирдоп и неговите комисии за периода м.юли 2022г- м.юли 2023г.



						ПРЕДСЕДАТЕЛ НА ОбС-ПИРДОП:(п)
								          / ВАСИЛ КАФЕДЖИЕВ/

